Pasopaniib

Pasopaniib (GW786034B) (ladina pazopanibum) on onkoteraapias kasutatav suukaudselt manustatav keemiline aine, mis kuulub proteiinkinaasi inhibiitorite hulka. 

Pasopaniib leiab rakendust täiskasvanute kaugelearenenud neerurakulise kartsinoomi (neeru pahaloomuline kasvaja), (kasvajavorm, mis saab alguse tubulus contortus proximalisest, mis viib nefronite neerukehakeste päsmakesekihnust Henle lingu) (RCC) esmavaliku ravis ning patsientidele, kes on kaugelearenenud haiguse tõttu saanud tsütokiinravi. Samuti kaugelearenenud pehmete kudede sarkoomi (STS) teatud alatüüpide raviks neil vähihaigetel, kes on metastaatilise haiguse tõttu saanud keemiaravi või kellel on haigus progresseerunud 12 kuu jooksul pärast (neo)adjuvantravi.

Keskmine progressioonivaba elumus tablettide manustamise korral oli 11,9 kuud.

Pasopaniib on ravimi geneeriline nimetus. Ravimi tootenimi on Votrient. Votrient on retseptiravim.

Nimetused ja tähised

IUPAC-nimetus: ''5-[[4-[(2,3-Dimethyl-2H-indazol-6-yl)methylamino]-2-pyrimidinyl]amino]-2-methylbenzolsulfonamide''

CAS-i registreerimisnumber on 444731-52-6 . PubChemi number on CID 11525740.   
 
Farmakoterapeutiline rühm : kasvajavastased ja immunomoduleerivad ained, ATC-kood on L01XE11'''. 

Legislatsioon

Votrienti tohib Euroopa Liidus välja kirjutada. 

Votrient® (pasopaniib) on registreeritud Eesti ravimiregistris ja ravimile on väljastatud 03.07.2013 müügiluba EU/1/10/628.:
 ravimiomaduste kokkuvõte (SPC).

 Annustamine ja kulud 

Soovitatav pasopaniibi annustamine kaugelearenenud neerurakulise kartsinoomi (RCC) ja kaugelearenenud pehmete kudede sarkoomi (STS) korral on 800 mg üks kord ööpäevas. Ravimit ei tohi võtta koos söögiga. 
 
Tablettide maksumus ühe kuu jooksul tarbimiseks on Eesti apteekides üle 3200 euro.

Walmartis maksavad 120 Votrienti 200 mg tabletti 8789,25 dollarit.

Kõrvaltoimed ja ohud

Pasopaniib on neerurakulise kartsinoomi uuringutes või turuletuleku järgsel perioodil vähihaigetel mitmeid kõrvaltoimeid põhjustanud.  

Pasopaniibi kasutamise ajal on kirjeldatud maksapuudulikkuse (sh surmaga lõppenud) juhtusid, sagedasti hea-, piir- ja pahaloomuliste kasvajate teket. 

Südame talitlushäiretega seotult on esinenud bradükardiat, müokardiinfarkti, hüpertensiooni ja südame düsfunktsionaalsust. 

Vere- ja lümfisüsteemi häiretena esineb trombotsütopeeniat, neutropeeniat jm. Hemorraagilisi sündmusi nagu seedetrakti, söögitoru, hingamisteede, kopsude, kuseteede, päraku verejookse.

Endokriinsüsteemi häiretena esineb vähihaigetel ravi ajal sagedasti hüpotüreoidismi.

Närvisüsteemi häiretena aga peavalu, pearinglust, pöörduvat posterioorset entsefalopaatiat. 
 
Seedeelundite süsteemi häiretena kõhulahtisust, iiveldust/oksendamist, kõhuvalu, düspepsiat, stomatiiti, pankreatiiti, jämesoole perforatsiooni jpm. 

Nahaga seotult esineb mitmeid häireid.  

Katsed on näidanud kahjulikku toimet reproduktiivsusele, nii meeste kui ka naiste viljatust. 

Prekliinilistes loomkatsetes on ilmnenud reproduktsioonitoksilisus.

Koostoimed

Pasopaniib metaboliseeritakse maksas mitmete tsütokroomi P450 ensüümide poolt, seetõttu soovitatakse mitmeid suukaudseid ravimeid manustada koos pasopaniibiga, vältimaks kliinilisi seisundeid. Igasuguse ravi asjus tuleb kindlasti enne raviarstiga (onkoloogiga) konsulteerida. 

Pasopaniibi samaaegne manustamine greibi, liht-naistepuna ürdi (Hypericum perforatum''), siilkübara jpt ravitoimeliste taimesaadustega võib uuringute alusel inhibeerida ravimi biosaadavust.

Vaata ka
 sunitiniib

Viited

Välislingid 
 Klaus Podar, Giovanni Tonon, Martin Sattler, Yu-Tzu Tai, Steven LeGouill, Hiroshi Yasui, Kenji Ishitsuka, Shaji Kumar, Rakesh Kumar, Lini N. Pandite, Teru Hideshima, Dharminder Chauhan, ja Kenneth C. Anderson, The small-molecule VEGF receptor inhibitor pazopanib (GW786034B) targets both tumor and endothelial cells in multiple myeloma, Proc Natl Acad Sci U S A. Dec 19, 2006; 103(51): 19478–19483., 12. detsember 2006., doi: 10.1073/pnas.0609329103, PMCID: PMC1748251, veebiversioon (vaadatud 22.09.2014)(inglise keeles)
 MedLinePlus, Pazopanib, veebiversioon (vaadatud 22.09.2014)(inglise keeles)
 Ameerika Vähiliit, Pazopanib, veebiversioon (vaadatud 22.09.2014)(inglise keeles)
 Mayo Clinic, Drug Interactions, veebiversioon (vaadatud 22.09.2014)(inglise keeles)
 Robert J. Motzer, M.D., Thomas E. Hutson, D.O., David Cella, Ph.D., James Reeves, M.D., Robert Hawkins, M.B., B.S., Ph.D., Jun Guo, Ph.D., Paul Nathan, M.B., B.S., Ph.D., Michael Staehler, M.D., Paul de Souza, M.B., B.S., Ph.D., Jaime R. Merchan, M.D., Ekaterini Boleti, M.D., Ph.D., Kate Fife, M.D., Jie Jin, M.D., Robert Jones, Ph.D., Hirotsugu Uemura, M.D., Ph.D., Ugo De Giorgi, M.D., Ulrika Harmenberg, M.D., Ph.D., Jinwan Wang, M.D., Cora N. Sternberg, M.D., Keith Deen, M.S., Lauren McCann, Ph.D., Michelle D. Hackshaw, Ph.D., Rocco Crescenzo, D.O., Lini N. Pandite, M.D., and Toni K. Choueiri, M.D., [Pazopanib versus Sunitinib in Metastatic Renal-Cell Carcinoma], N Engl J Med 2013; 369:722–731, 22. august, 2013DOI: 10.1056/NEJMoa1303989, veebiversioon (vaadatud 22.09.2014)(inglise keeles)
 Fond: 20-aastasele vähihaigele tudengile võimaldatud ravimidoos on teinud tema tervisega imesid, 22. september 2014, veebiversioon (vaadatud 22.09.2014)  
 Riiklik Vähiinstituut, FDA Approval for Pazopanib Hydrochloride, veebiversioon (vaadatud 22.09.2014)(inglise keeles)
 Australian Covernment Departemnt of Health, Pazopanib, tablets, 200 mg and 400 mg (as hydrochloride), Votrient®, veebiversioon (vaadatud 22.09.2014)(inglise keeles) 
 Robert A. Figlin, W. Kimryn Rathmell, Brian I. Rini, Renal Cell Carcinoma: Translational Biology, Personalized Medicine, and Novel Therapeutic Targets, lk 287, Springer Science, 2012, Google'i raamatu veebiversioon (vaadatud 22.09.2014)(inglise keeles)
Michael Clinton Perry, Donald C. Doll, Carl E. Freter,Perry's The Chemotherapy Source Book, LIPPINCOTT WILLIAMS AND WILKINS, 5. trükk, lk 717 – 718, 2012, Google'i raamatu veebiversioon (vaadatud 22.09.2014)(inglise keeles)   

Selles artiklis on kasutatud ingliskeelset artiklit :en:Pazopanib seisuga 22.09.2014.

Kasvajate ravi